[Foto’s] Ouma se plan om dorpie te versierAnežka Kašpárková Foto: MyModernMet.com ŉ 90-jarige ouma het ŉ plan om haar dorpie te versier met die mooiste handgeverfde patrone. Anežka (Agnes) Kašpárková van Louka in Tsjeggië, werk elke lente en somer daaraan om venster- en deurrame te versier met haar ontwerpe. Sy het dié stokperdjie by ŉ plaaslike vrou oorgeneem wat ook jare lank die dorpie bly verf het. Sy gebruik blou verf en ŉ klein verfkwassie om die ingewikkelde blompatrone te skep. “Ek is ŉ kunstenaar. Dis vir my lekker en ek wil help,” het sy aan plaaslike media gesê.